ส่วนที่ 1

§

ส่วนที่ 1

ข้อมูลสรุป (Executive Summary)

บริษัท เอเชีย กรีน เอนเนอจี จำกัด (มหาชน) (บริษัทฯ) หรือ AGE
เป็นหนึ่งในเครือ”ก๊กฮวดกรุ๊ป” ซึ่ง “ก๊กฮวดกรุ๊ป”เป็นผู้จัดหาและจำหน่ายเชื้อเพลิง
ชีวมวล(Biomass) รายใหญ่ของประเทศ จวบจนปัจจุบันกว่า 50 ปี ต่อมาเมื่อวันที่ 18 มีนาคม
2547 ได้ก่อตั้ง AGE เป็นผู้นำเข้าและจัดจำหน่ายถ่านหินสะอาด (Clean Coal)
คุณภาพสูงจากประเทศอินโดนิเชีย ภายหลังจากที่ได้ทำการศึกษาเรียนรู้วิจัยธุรกิจ
ด้านเชื้อเพลิงถ่านหินทั้งในประเทศไทยและประเทศอินโดนิเชีย
จนมั่นใจในแหล่งที่มาของถ่านหินและกระบวนการผลิต
โรงงานและกระบวนการผลิตของบริษัทฯใช้เครื่องจักรประสิทธิภาพสูง
เพื่อให้ได้คุณภาพตามต้องการของตลาดและได้ยกระดับการบริหารจัดการให้เป็นสากล
จนสามารถเข้าเป็นบริษัทจดทะเบียนในตลาดหลักทรัพย์ MAI เมื่อวันที่ 26 กุมภาพันธ์ 2552
บริษัทฯมีจุดแข็งดังนี้:

1.ระบบจัดส่ง เน้นถึงความสำคัญของระบบจัดการด้านจัดส่ง (Logistic)
โดยมีบริษัทขนส่งในเครือ ที่มีประสบการณ์และเชี่ยวชาญกว่า 20 ปี มีรถบรรทุกกว่า 300
คันไว้รองรับ
รวมทั้งบริษัทฯเป็นผู้มีความชำนาญและมีประสบการณ์เกี่ยวกับบอยเลอร์พร้อมที่จะให้คำปรึกษาแนะนำในการปรับเปลี่ยนหรือปรับปรุงเพื่อใช้เชื้อเพลิงที่ไม่ใช่น้ำมันเพื่อให้ได้ประสิทธิภาพและประหยัดเวลาสูงสุด
ตั้งแต่อุตสาหกรรมขนาดเล็กถึงอุตสาหกรรมขนาดใหญ่และการดูแลหลังการขาย (After Sales
Services)
ด้วยทีมงานที่สามารถติดตามดูแลอย่างใกล้ชิดเพื่อพร้อมติดตามแก้ปัญหาเมื่อทางลูกค้าต้องการ

2.มีคลังสินค้าใกล้ลูกค้า บริษัทฯ มีคลังสินค้า เพื่อให้บริการลูกค้าอย่างทั่วถึงทั้งหมด 4 แห่ง ได้แก่
1.สาขาสมุทรสาคร (ความสามารถจัดเก็บ 200,000 ตัน) 2.สาขาเพชรบุรี
(ความสามารถจัดเก็บ 100,000 ตัน) 3.สาขาอยุธยา (ความสามารถจัดเก็บ 100,000 ตัน)
4.สาขาชลบุรี (ความสามารถจัดเก็บ 100,000 ตัน)
โดยใช้เครื่องจักรที่มีประสิทธิภาพสูงในกระบวนการผลิต
เพื่อเน้นคุณภาพให้ตรงกับความต้องการของลูกค้าเป็นสำคัญและสร้างความพึงพอใจสูงสุดในด้านการบริการ

3.มีถ่านหินค่าความร้อนต่างๆไว้บริการ ปัจจุบันบริษัทฯ
มีถ่านหินหลากหลายขนาดไว้รองรับตามความต้องการของลูกค้า ได้แก่ขนาด 0-10 , 10-25 ,
25-50 และ 0-50 มิลลิเมตร ซึ่งมีค่าความร้อนตั้งแต่ 5,500-6,800 kcal/kg (ADB)

4.มีสัญญาระยะยาวกับเหมือง ด้านแหล่งถ่านหิน บริษัทฯมีสัญญาระยะยาว 1 ถึง 3 ปี
กับเหมืองโดยตรง 4 แห่ง และสัญญาระยะสั้นกับเหมืองอีกหลายแห่งทั้งในประเทศอินโดนีเซีย
และประเทศฟิลิปปินส์

5.มีการเติบโตของยอดขายที่ดี บริษัทฯ มีอัตราการเติบโตของยอดขายอย่างต่อเนื่องนับตั้งแต่ปี
พ.ศ.2548 จนถึงปัจจุบัน โดยมีสถิติในการจำหน่ายถ่านหินสำหรับปี พ.ศ.2552 จำนวน 934,319
ตัน และบริษัทฯ จะยังคงรักษาอัตราการเจริญเติบโตไว้ในระดับไม่น้อยกว่าร้อยละ 20
อย่างต่อเนื่อง

[]

กราฟแสดงยอดขายตั้งแต่ปี 2548 จนถึงปัจจุบัน

[]

กราฟแสดงปริมาณขายตั้งแต่ปี 2548 จนถึงปัจจุบัน

[]นอกจากปริมาณการขายที่เพิ่มขึ้นอย่างต่อเนื่องแล้ว
บริษัทยังให้ความสำคัญกับการกระจายความเสี่ยงโดยกระจายฐานลูกค้าไปหลายกลุ่มอุตสาหกรรมในอัตราส่วนที่เหมาะสม
ไม่อยู่ในอุตสาหกรรมใดอุตสาหกรรมหนึ่งที่มากเกินไป สำหรับปี พ.ศ.2552
บริษัทฯได้ขายถ่านหินให้กับกลุ่มอุตสาหกรรมประเภทต่าง ๆ ดังนี้

6.มีระบบการบริหารจัดการที่ดี บริษัทฯ
ได้จัดระบบภายในองค์กรให้มีกระบวนการกำกับดูแลกิจการที่ดี โดยมีคณะกรรมการตรวจสอบ
มีการสื่อสารกับผู้ถือหุ้น นักลงทุน และนักวิเคราะห์อย่างสม่ำเสมอด้วยข้อมูลที่ถูกต้องและเพียงพอ
เพื่อให้เกิดผลประโยชน์สูงสุดแก่ผู้ถือหุ้นและนักลงทุน ตลอดจนบริษัทฯ
มีนโยบายในการดำเนินธุรกิจที่เป็นประโยชน์ต่อเศรษฐกิจและสังคม
โดยให้ความสำคัญกับการดูแลรักษาสิ่งแวดล้อมและความปลอดภัยจากการทำงาน ด้วยทุนทรัพย์บริษัทฯ
ตลอดจนให้ความร่วมมือกับรัฐชุมชนอย่างต่อเนื่อง และปฏิบัติตามกฎหมายข้อบังคับที่เกี่ยวข้อง